***Ажурирано: 27.12.2024.***

**01 УПУТСТВО ЗА ПИСАЊЕ ЧЛАНКА У СКЛАДУ СА ОБРАСЦЕМ у Word-у:**

**ВАЖНЕ НАПОМЕНЕ:**

**- Ради повећања библиометријског квалитета часописа, аутори се позивају да пишу чланке на енглеском језику, у складу са** [**http://www.vtg.mod.gov.rs/article-form.html**](http://www.vtg.mod.gov.rs/article-form.html)**.**

**- Редакција обезбеђује квалификовану лектуру, односно граматичку и правописну исправност текста чланка написаног на енглеском језику, као и превод и лектуру сажетака са кључним речима на шпанском, руском и српском језику.**

**- Потребно је да чланак доставите у формату .docX (Word 2010 или новији)!**

Поштовани,

Од 1. јануара 2012. године чланци и рецензије за „Војнотехнички гласник” достављају се преко система е-Ур: Електронско уређивање, односно његове унапређене верзије АСИСТЕНТ (од 27. 07. 2012). Упутство о слању чланка и рецензије и употреби система АСИСТЕНТ доступно је на сајту „Војнотехничкоггласника”, странице Позив и упутство ауторима (<http://www.vtg.mod.gov.rs/poziv-i-uputstvo-autorima.html>) и Упутство за АСИСТЕНТ (<http://www.vtg.mod.gov.rs/uputstvo-za-e-ur-elektronsko-uredjivanje.html>).

За коришћење сервиса ОБАВЕЗНО се пријављују аутори чланака и рецензенти, а могу, наравно, и читаоци и остали заинтересовани.

Молимо Вас да се најпре региструјете у систем (према Упутству са сајта). Након тога приступате сервису директно преко странице Пријава са корисничким именом и лозинком, дефинисаним приликом регистрације.

Ако сте се претходно већ регистровали у систем АСИСТЕНТ код другог научног часописа који такође примењује овај систем електронског уређивања (било као читалац, аутор или рецензент), НЕМОЈТЕ се поново регистровати. Само је потребно да у пољу Мој профил У ГОРЊЕМ ДЕСНОМ УГЛУ екрана (које се види након логовања/регистрације у систем), а појављује се након клика на Ваше корисничко име, урадите дорегистрацију за Војнотехнички гласник (одабиром у менију поља Улоге и кликом на плаво поље Региструј се за други/е часопис(е). Пронађите у списку Војнотехнички гласник и одаберите/чекирајте читалац, аутор и рецензент. ОБАВЕЗНО упишите своје Рецензентске области, И НА СРПСКОМ И НА ЕНГЛЕСКОМ ЈЕЗИКУ (да бисте били што лакше препознати у уредничкој претрази потенцијалних рецензената). На крају кликните на поље Сачувај.

**Имајте у виду да је коришћење сервиса веома једноставно и да је његова примена и употреба неопходан стандард за даље унапређење нашег часописа**.

**Ипак, потребно је да имате стрпљења и пажљиво пратите кораке наведене у упутству.**

**Ако вам прилагање чланка преко система АСИСТЕНТ представља потешкоћу, чланак за објављивање можете у крајњем случају доставити и мимо система, директно на мејл уредника:** [**http://www.vtg.mod.gov.rs/kontakt.html**](http://www.vtg.mod.gov.rs/kontakt.html)**.**

ВАЖНЕ СУГЕСТИЈЕ ЗА ПРИПРЕМУ ЧЛАНКА У СКЛАДУ СА ОБРАСЦЕМ ЗА ПИСАЊЕ ЧЛАНКА:

**Молим вас да имате у виду да су ресурси за техничко уређивање чланка и његову припрему за штампу веома ограничени. Зато је од суштинског значаја да не одступате од Обрасца за писање чланка. Писање ће Вам бити максимално олакшано ако укључите прозор са дефинисаним стиловима текста.**

**Ако вам подешавање чланка у складу са Обрасцем представља потешкоћу, можете доставити чланак у сопственој форми.**


**Начин укључивања прозора дефинисаних стилова текста**

Образац снимите са сајта на свој рачунар. Укључите дефинисане стилове, тако да вам буду видљиви са десне стране екрана, на следећи начин:

у главном менију на врху кликните на:

Home – Styles (mali prozor ispod natpisa Change Styles)

(по жељи можете проширити прозор):



а) Ако немате већ припремљен текст чланка:

– куцајте директно текст чланка на обрасцу, а када завршите поједине делове по потреби их осенчите и кликните на поље (од **S01** до **S24**) у десном ступцу на које се осенчени део односи (нпр. кад укуцате наслов, осенчите га и кликните у десном ступцу на **S01 NASLOV**), тако ћете добити потребни формат и стил дела текста који уносите.

б) Ако имате већ припремљен текст чланка:

– копирајте текст на образац, одвојено по деловима: посебно наслов, афилијацију аутора...увод, поднаслове, текст, литературу итд., тако што ћете после сваког копирања текста осенчити тај део унесеног текста и кликнути на поље у десној страни екрана на које се односи део текста који уносите (нпр. кад копирате наслов, осенчите га и кликните у десном ступцу на **S01 NASLOV**); тако ћете добити потребни формат и стил дела текста који уносите. Испратите сва поља у десном ступцу (од **S01** до **S24**), јер ћете тамо препознати све делове у структури чланка, наведене по редним бројевима појављивања у структури чланка.

Можете копирати и цео текст чланка на образац, а затим појединачно осенчите сваки део текста (наслов, афилијацију аутора... увод, поднаслове, текст, литературу итд.). После сваког означавања текста кликните на поље у десној страни екрана на које се односи део текста који уносите; тако ћете добити потребан формат и стил дела текста који уносите.

**Ако вам се у десном ступцу појаве, поред актуелних, и неки други претходно дефинисани стилови (нпр. из старог обрасца, који немају ознаку S и сл.), обратите пажњу само на актуелне стилове који носе ознаку од S01 до S24.**

Уколико форматирате текст, односно укључујете стилове **S01-S24** у деловима који садрже фонтове: суперскрипт (нпр. *m3*, *km2*...), односно субскрипт (нпр. *x1*, *n1*...) или нпр. *коса слова (italic)*, фусноту1 и сл., потребно је да накнадно преконтролишете и евентуално исправите текст, јер је могуће да такве фонтове укључени стил неће уједначити са осталим текстом, тј. неће направити изузетак.

**Преглед ознака стилова по деловима текста:**

|  |  |  |  |
| --- | --- | --- | --- |
| **Р. бр. стила** | **Број и назив стила на**  **српском** | **Номер и название стиля на русском языке** | **Number and name of the style in English** |
| **S01a** | S01a NASLOV ČLANKA (nivo 1) | S01a НАЗВАНИЕ СТАТЬИ (Уровень 1) | S01a ARTICLE TITLE (Level 1) |
| **S01b** | S01b Bočni naslov članka | S01b Боковое название статьи | S01b Side title of the article |
| **S02** | S02 Ime,srednje slovo i prezime autora članka na početku članka | S02 Название, средняя буква и фамилия автора статьи в начале статьи | S02 Name, middle letter and last name of the author of the article at the beginning of the article |
| **S03** | S03 Mesto rada autora,e-mail i ORCID broj autora | S03 Место работы автора, эл.почта и ORCID номер | S03 Author's affiliation, email and ORCID Number |
| **S04** | S04 DOI link članka | S04 DOI ссылка на статью | S04 DOI link to the article |
| **S05** | S05 Oblast,vrsta i jezik članka (na početku članka) | S05 Область, тип и язык статьи (в начале статьи) | S05 Field, type and language of the article (at the beginning of the article) |
| **S06a** | S06a Sažetak (samo naslov) na početku članka | S06a Резюме (только название) в начале статьи | S06a Summary (title only) at the beginning of the article |
| **S06b** | S06b Tekst sažetka na početku članka | S06б Текст резюме (только название) в начале статьи | S06b Summary text at the beginning of the article |
| **S06c** | S06c Ključne reči na početku članka | S06c Ключевые слова в начале статьи | S06c Keywords at the beginning of the article |
| **S07** | S07 ZAHVALNICA,naziv i oznaka projekta (u dnu prve strane ali ne u fusnoti) | S07 БЛАГОДАРНОСТЬ, название и обозначение проекта (внизу первой страницы, но не в сноске) | S07 ACKNOWLEDGMENT, name and ID of the project (at the bottom of the first page but not in a footnote) |
| **S08** | S08 Uvod (nivo 2) | S08 Введение (Уровень 2) | S08 Introduction (Level 2) |
| **S09** | **S09 Tekst uvoda i podnaslova,ujedno i tekst članka** | **S09 Текст введения и подзаголовков, а также текст статьи** | **S09 The text of the introduction and subheadings, as well as the text of the article** |
| **S10** | S10 Glavni podnaslov teksta (nivo 2) | S10 Основные тематические заглавия статьи (Уровень 2) | S10 Main text subheading (level 2) |
| **S11** | S11 Sporedni podnaslov članka (nivo 3) | S11 Тематические заглавия статьи (Уровень 3) | S11 Secondary article subheading (Level 3) |
| **S12a** | S12a Formula:pozicija formule (centriranje) | S12a Формула: положение формулы (центрирование) | S12a Formula: position of the formula (centering) |
| **S12b** | S12b Formula:redni broj formule (u maloj zagradi) | S12b Формула: порядковый номер формулы (в небольшой скобке) | S12B Formula: the ordinal number of the formula (in the small parenthesis) |
| **S12c** | S12c Formula:tekst ispod formule (objašnjenje formule) | S12c Формула: текст ниже формулы (объяснение формулы) | S12c Formula: text below the formula (explanation of the formula) |
| **S13** | S13 Slika:samo pozicija (centriranje) | S13 Рисунок: только положение (центрирование) | S13 Figure: position only (centering) |
| **S14** | S14 Slika i Tabela: potpis (broj i naziv) | S14 Рисунок и таблица: подпись (номер и название) | S14 Figure and Table: caption (number and title) |
| **S15** | S15 Tabela:tekst unutar tabele | S15 Таблица: текст внутри таблицы | S15 Table: text inside the table |
| **S16** | S16 Nabrajanje u tekstu | S16 Перечисление в тексте | S16 Enumeration in the text |
| **S17** | S17 Zaključak (nivo 2) | S17 Заключение (Уровень 2) | S17 Conclusion (Level 2) |
| **S18a** | S18a Literatura/Reference (samo naslov) | S18a Литература (только название) | S18a Literature/ References (titles only) |
| **S18b** | S18b Navođenje literature | S18b Написание литературы | S18b Writing literature |
| **S19** | S19 Naslov članka u rezimeima na drugim jezicima (na kraju članka) | S19 Название статьи в резюме на других языках (в конце статьи) | S19 Title of the article in the summaries in other languages (at the end of the article) |
| **S20** | S20 Autori, oblast i vrsta članka u rezimeu na stranom jeziku (na kraju članka) | S20 Авторы, область и тип статьи в резюме на других языках (в конце статьи) | S20 Authors, article field and type in the summaries in other languages (at the end of the article) |
| **S21a** | S21a Sažetak (samo naslov) u rezimeima na drugim jezicima (na kraju članka) | S21a Резюме (только название) в резюме на других языках (в конце статьи) | S21a Summary (title only) in the summaries in other languages (at the end of the article) |
| **S21b** | S21b Sažetak:tekst sažetka u rezimeima na drugim jezicima (na kraju članka) | S21b Резюме: текст резюме в резюме на других языках (в конце статьи) | S21b Summary: summary text in the summaries in other languages (at the end of the article) |
| **S21c** | S21c Ključne reči u rezimeima na drugim jezicima (na kraju članka) | S21c Ключевые слова в резюме на других языках (в конце статьи) | S21c Keywords in the summaries in other languages (at the end of the article) |
| **S22** | S22 Datumi prijema,dostavljanja ispravki i konačnog prihvatanja članka | S22 Даты получения, внесения исправлений и окончательного принятия статьи | S22 Dates of submission, delivery of corrections and final acceptance of the article |
| **S23** | S23 Klauzula o otvorenom pristupu i CCBY licenci članka | S23 Заявление об открытом доступе и лицензия CCBY | S23 Clause on Open Access and CCBY License of the Article |
| **S24** | S24 Amblem CCBY licence | S24 Логотип CCBY | S24 CCBY Logo |
| **Ауто-матски дефи-нисан стил** | Footnote Text | Footnote Text | Footnote Text |

**Посебно обратите пажњу да се у складу са Обрасцем дефинишу и величине слова и фонтови за наслове и поднаслове, који се, иначе, не нумеришу**.

Молим Вас да ПАЖЉИВО уредите чланак и ОБАВЕЗНО уважите и следеће сугестије:

1. Ускладите СТРИКТНО изглед чланка са Обрасцем за писања чланка, <http://www.vtg.mod.gov.rs/obrazac-za-pisanje-clanka.html> (НЕМОЈТЕ МЕЊАТИ МАРГИНЕ И ВЕЛИЧИНУ СЛОВА наслова и поднаслова који су дефинисани обрасцем, слике морате подесити у постојеће маргине, онако како желите да Вам изгледају одштампано, итд.). У вези с конфигурацијом чланка, од помоћи Вам увек може бити последњи број „Војнотехничког гласника” који је постављен на сајту, на страници <http://www.vtg.mod.gov.rs/sadrzaj-aktuelnog-broja.html>, у PDF формату. **Морате знати да се текст чланка пише са проредом Single.**

2. Сажетак чланка напишите према 02 УПУТСТВУ ЗА ПИСАЊЕ САЖЕТКА ЧЛАНКА, на страници <http://www.vtg.mod.gov.rs/obrazac-za-pisanje-clanka.html>.

3. Кључне речи на крају сажетка, које аутор наводи у првој верзији чланка коју прилаже, систем АСИСТЕНТ аутоматски проверава и поново их генерише, помоћу алатке KWASS (аутоматско екстраховање кључних речи из дисциплинарних речника).

4. ВЕОМА ВАЖНО: **Усвојени стандард „Војнотехничког гласника” за цитирање је ХАРВАРД – Harvard Style Manual/Харвардски приручник за стил. При цитирању поступите према упутству наведеном на страници сајта Упутство за Харвардски приручник за стил,** <http://www.vtg.mod.gov.rs/uputstvo-za-harvardski-prirucnik-za-stil.html>**:** **ОБАВЕЗНО се унутар текста чланка (са презименом аутора, годином издања његовог чланка који цитирате и бројем страница од-до – све то наведено у обичним заградама) позовите НА СВУ ЦИТИРАНУ ЛИТЕРАТУРУ** из одељка Литература (на крају реченице где се на њу позивате).

ПРИМЕРИ за позивање **унутар текста чланка**:

– aко је један аутор, нпр. (Prezime, 2010, p.100),

– ако су два аутора – унутар текста наводите презимена оба аутора, нпр. (Prezime prvog autora & Prezime drugog autora, 2011, pp.100-101),

– ако су три и више аутора – унутар текста наводите презиме само првог аутора са додатком et al (и други), нпр. (Prezime prvog autora et al, 2012, pp.100-101),

– ако у једном позивању цитирате више извора одједном, наведите их све унутар једне заграде, одвојене тачка-зарезом, нпр. (Petrović, 2010; Petrović & Marković, 2011; Petrović et al, 2012).

Набрајање литературе коју сте цитирали у тексту чланка МОРА БИТИ НАВЕДЕНО АБЕЦЕДНИМ РЕДОСЛЕДОМ у одељку Литература, на крају Вашег чланка, без навођења редних бројева и угластих заграда, **искључиво на латиници**. Референца, у принципу, представља цитирану литературу и мора бити веома прецизно исписана: презиме, иницијал имена, година издања, наслов чланка, наслов књиге или назив часописа са vol. и no. На крају се наводе и странице од-до, тј. pp. (ако је чланак на енглеском). Што се тиче цитата са Интернета, не могу се као референце наводити само називи портала и њихове веб адресе без пуног назива појединачних докумената и њихових назива (где год постоје). Примери за цитирање наведени су на крају Упутствa за Харвардски приручник за стил, <http://www.vtg.mod.gov.rs/uputstvo-za-harvardski-prirucnik-za-stil.html>.

Систем АСИСТЕНТ има могућност полуаутоматског форматирања референци, у складу са одабраним стилом цитата (помоћу алатке RefFormatter), као и аутоматску проверу сагласности цитата у тексту рада и цитата у попису референци (помоћу алатке CiteMatcher). Евентуалне грешке приликом исписа литературе аутор ће кориговати по посебном упутству које ће добити од уредника након прихватања чланка за објављивање.

**У тексту чланка ОБАВЕЗНО се позовите НА СВУ ЛИТЕРАТУРУ коју сте навели у одељку Литература/References!**

**НЕМОЈТЕ позивање на литературу радити у сажетку и закључку чланка!**

5. Пожељно је да се у одељку литература налазе:

– најмање 10 референци,

– што више референци из научних часописа (посебно домаћих – српских),

– што више референци на страним језицима,

– референце новијег датума.

6. Ако у свом раду цитирате чланке из претходних издања „Војнотехничког гласника”, молимо Вас да цитирање вршите на следећи начин:

Презиме аутора чланка који се цитира, Иницијал имена.,***одмах иза тога се наводи*****година издања***,* Наслов чланка (regular), *затим Назив часописа у курзиву, тј. косим словима Vojnotehnički glasnik/Military Technical Courier* (УВЕК се пише и српски и енглески назив „Војнотехничког гласника”, одвојени косом цртом без размака), Vol. 59 (бројевима, не римски), (No. 3), pp. 29–44, doi број чланка (у облику линка).

На пример: Stopić, S. & Friedrich, B., 2011. Pressure hydrometallurgy – a new chance to non-polluting processes. *Vojnotehnički glasnik/Military Technical Courier*, 59(3), pp.29-44. [Available at: http://dx.doi.org/10.5937/vojtehg1103029S](file:///C:\Users\Intel\Downloads\Available%20at:%20http:\dx.doi.org\10.5937\vojtehg1103029S).

Ако нисте сигурни за годиште и број „Војнотехничког гласника”, за тражење чланка који бисте цитирали од помоћи Вам могу бити, на сајту www.vtg.mod.gov.rs:

– страница у левом ступцу [**Индекс аутора, чланака и уредника (библиографија)**](http://www.vtg.mod.gov.rs/indeks-autora-l.html), <http://www.vtg.mod.gov.rs/indeks-autora.html>. Претрагу можете вршити преко презимена или имена аутора којег желите да цитирате (укуцавањем његовог презимена/имена у поље Презиме/Име) или преко делова наслова чланка (укуцавањем у поље Наслов), односно кључних речи (укуцавањем у поље Кључне речи, али имајте у виду да се кључне речи појављују одвојено у чланцима тек од броја 43/1995). **Ако вам је претрага спора** у Internet Exploreru, пређите на Google Chrome;

– страница у главном менију **СЦИндекс**:

<http://scindeks.ceon.rs/journaldetails.aspx?issn=0042-8469&lang=sr>,

(опција Претрага, у горњем левом углу) – у главном менију;

– страница у левом ступцу, **Архива**: <http://www.vtg.mod.gov.rs/arhiva.html>.

**Не заборавите да презиме аутора, годину издања чланка „Војнотехничког гласника” који цитирате и број страница од-до (све одвојено зарезом – у обичној загради) убаците у текст чланка, на месту где цитирате**.

**Молим Вас да не цитирате и не наводите у литератури поверљива документа и поверљиву војну литературу, односно све оно што би могло представљати повреду војне тајне!**

7. Посебно је важно да све формуле унутар чланка буду исписане помоћу Insert –Equation. Никако их не треба копирати из нпр. PDF фајла. У математичким формулама нумеришу се само оне формуле на које се позива у тексту. Остале формуле се не оптерећују тим ознакама. Краће формуле на које се у даљем тексту не позива треба да буду у оквиру текста, а не као посебно издвојене (ради уштеде простора).

8. Ако прилажете чланак на енглеском језику, а евентуално сте користили мрежне преводиоце, додајте после текста на енглеском и дослован превод ЦЕЛОГ чланка на српски, како би лектор извршио упоређење.

Превод на енглески се увек лекторише, тако да ће Ваш превод бити прецизан чак и у случају да сте користили мрежне преводиоце (Google и сл.).

**9. У чланцима који се пишу на енглеском језику неопходно је да се децимални бројеви пишу са тачком, а не са зарезом (нпр.: исправно је 0.5, а неисправно 0,5).**

10. Приликом предаје Ваше прве верзије чланка преко система АСИСТЕНТ, а ради међусобне анонимности аутора и рецензената, изостављајте у датотеци која садржи комплетан чланак своје личне податке (афилијацију) у заглављу и у текућем наслову са стране.

**11. Потребно је да се испод наслова чланка дефинише и шира (пожељно је и ужа) област којој чланак припада** (нпр. електроника, телекомуникације, информационе технологије, математика, рачунарске науке, механика, машинство, материјали, хемијске технологије, геонауке, енергетика, енергетска ефикасност, логистика, саобраћај...), **као и врста чланка који прилажете (коначну одлуку о класификацији чланка даје рецензент).**

Упутства о дефинисању области и врсти чланка погледајте у посебним документима: 05 УПУТСТВО ЗА КЛАСИФИКАЦИЈУ ЧЛАНКА и 06 КЛАСИФИКАЦИЈА НАУЧНИХ ОБЛАСТИ

на страници <http://www.vtg.mod.gov.rs/obrazac-za-pisanje-clanka.html>.

12. Нека дужина Вашег чланка буде око 16 страница (може и мање, али не би требало да пређе 24 странице написане на постојећем обрасцу)!

13. Ако је величина чланка већа од 5 Mb потребно је да га компримујете према

07 УПУТСТВУ ЗА КОМПРЕСИЈУ ЧЛАНКА на страници

<http://www.vtg.mod.gov.rs/obrazac-za-pisanje-clanka.html>.

14. Списак рецензента доступан је на страници сајта Списак рецензената. **У коментарима уреднику у систему АСИСТЕНТ немојте предлагати рецензенте**.

Циљ поштовања ових сугестија је, првенствено, обезбеђивање боље опремљености Вашег чланка, затим његова ефикаснија и прецизнија припрема, као и одржавање и побољшање категорије часописа.

**Настојте да у својим радовима које објављујете у другим часописима или на научним скуповима *правилно и прецизно, тј. у складу са цитатним стилом који примењује издавач,* цитирате своје и друге чланке који су објављени у „*Војнотехничком гласнику*” ИЛИ У ДРУГИМ СРПСКИМ НАУЧНИМ ЧАСОПИСИМА. То је важно и због унапређења позиција домаћих часописа на референтним међународним листама цитираности.**

**Приоритет у објављивању у „Војнотехничком гласнику” имају:**

**– научни чланци,**

**– чланци чији су аутори или коаутори лица из иностранства.**

Такође, у контексту примедби на редослед објављивања чланака, треба имати у виду да је потребно да се поштује и мултидисциплинарност „Војнотехничкоггласника”(у појединачном броју морају да буду равномерно заступљени чланци из свих области за које је часопис категорисан).

Хвала на разумевању.

Срдачан поздрав,

уредник „Војнотехничког гласника”

Небојша Гаћеша

<http://www.vtg.mod.gov.rs/kontakt.html>